**กลุ่มงานการแพทย์แผนไทยฯ**

**---------------------------**

**1.ขอความร่วมมือสั่งใช้ยาสมุนไพรเป็นลำดับแรก (First line Drug)**

กระทรวงสาธารณสุข ขอความร่วมมือให้หน่วยบริการในสังกัดทุกระดับ มีการสั่งใช้สมุนไพรตามประกาศคณะกรรมการพัฒนาระบบยาแห่งชาติ เรื่อง บัญชียาหลักแห่งชาติ พ.ศ. 2558 ประกาศ ณ วันที่ 28 พฤษภาคม พ.ศ.2558

เป็นยาลำดับแรก (First Line Drug) จำนวน 2 รายการ ดังนี้

1. ยาขมิ้นชัน สำหรับบรรเทาอาการแน่น จุกเสียด ท้องอืด ท้องเฟ้อ หรือผู้ป่วย ที่สงสัยว่าจะเป็นโรคกระเพาะอาหาร
2. ยาฟ้าทะลายโจร สำหรับบรรเทาอาการของโรคหวัด (Common Cold) เช่น เจ็บคอ ปวดเมื่อยกล้ามเนื้อ

**วัตถุประสงค์**

1. เพื่อปัญหาลดการใช้ยาอย่างไม่สมเหตุสมผล และปัญหาเชื้อดื้อยา จากการใช้ยาปฏิชีวนะของประเทศในปัจจุบัน โดยไม่จำเป็นต้องจ่ายยาแผนปัจจุบันหลาย ๆ ตัว เช่น ในการรักษาโรคหวัด ด้วยการจ่ายยาสมุนไพรฟ้าทะลายโจรแทนการจ่ายยาแก้แพ้และยาปฏิชีวนะ
2. นโยบายในการส่งเสริมการใช้สมุนไพรไทย ในการดูแลสุขภาพของประชาชนทั้งด้านการรักษาพยาบาล การส่งเสริมสุขภาพ และการฟื้นฟูสุขภาพ เป็นการกระตุ้นปริมาณการใช้ยาสมุนไพร ให้มีปริมาณที่มากขึ้น
3. เป็นการเพิ่มรายได้ให้กับเกษตรกรผู้ปลูกพืชสมุนไพร
4. ลดการนำเข้าสารเคมี และยาแผนปัจจุบันจากต่างประเทศ
5. ส่งเสริมให้เกิดการพึ่งพาตัวเองและสร้างความมั่นคงของงระบบยาของประเทศในอนาคต

สำนักงานสาธารณสุขจังหวัดสระแก้ว จึงขอความร่วมมือจาก โรงพยาบาลและโรงพยาบาลส่งเสริมสุขภาพตำบลทุกแห่ง ดำเนินการดังนี้

5.1 มีการสั่งใช้ยาสมุนไพรเป็นยาลำดับแรก (First Line Drug) จำนวน 2 รายการ ดังนี้

1) ยาขมิ้นชัน สำหรับบรรเทาอาการแน่น จุกเสียด ท้องอืด ท้องเฟ้อ หรือผู้ป่วย ที่สงสัยว่าจะเป็น

 โรคกระเพาะอาหาร

2) ยาฟ้าทะลายโจร สำหรับบรรเทาอาการของโรคหวัด (Common Cold)

 รายละเอียดข้อบ่งใช้ รายละเอียดตามเอกสารที่แนบ

* 1. ขอความร่วมมือให้ทุก CUP สำรวจความต้องการ การใช้ยาขมิ้นชันและยาฟ้าทะลายโจร

 ในปีงบประมาณ 2560 พร้อมสรุปปริมาณการใช้ และมูลค่าการใช้ยาขมิ้นชันและยาฟ้าทะลายจร

 ของปีงบประมาณ 2559 รวบรวมเป็นภาพ CUP รวบรวมส่งให้สำนักงานสาธารณสุขจังหวัดสระแก้ว

 ภายในวันที่ 11 ตุลาคม 2559